अरे, नहीं। दोस्तों, यह क्या है?
मैंने तुम बुद्धुओं से कहा था
कि हम आज मॉली का जन्मदिन नहीं मनाएँगे।
मुझे तुम लोगों को कितने चाकू वाले इमोजी भेजने पड़ेंगे
- कि तुम्हें समझ आए यह कितना गंभीर है? - ठीक है। शुक्रिया, निकोलस।
दोस्तों, मेरा पिछले जन्मदिन मेरी ज़िंदगी का सबसे बुरा दिन था।
तो इस साल मैंने तय किया कि मैं जन्मदिन नहीं मनाऊँगी।
ख़ैर, यह मैंने नहीं किया। मुझे ईमेल का पालन करना बहुत पसंद है।
हाँ, कज़िन, हमने नहीं किया। मुझे तो पता भी नहीं था कि आज तुम्हारा जन्मदिन है।
लेकिन तुम मिथुन राशि की हो,
इससे बहुत सारी समस्याएँ समझ आती हैं जो मुझे तुमसे हैं।
ख़ैर, तो यह किसने किया है?
मुझे पक्का पता नहीं, लेकिन हमें अंदर जाना होगा ताकि हम, पता है,
अपनी काम की जगह पर कुछ काम कर सकें।
अगर यह बम ना हो तो। किसी को पहले अंदर जाना पड़ेगा।
मेरे ख़्याल से हमें अपने सबसे कम मूल्यवान इंसान को अंदर भेजना चाहिए।
आगे बोलने की ज़रूरत नहीं है।
मैं अंदर जा रही हूँ।
यहाँ आख़िर हो क्या रहा है?
"मुझे खोलो।"
यह क्या बकवास है?
जन्मदिन मुबारक हो, जानेमन।
ओह, भगवान के लिए। कैसा कमीना है।
जानता हूँ, है ना? काश मैं भी वहाँ तुम्हारे साथ होता।
लेकिन जैसा कि तुम जानती हो, मैं अपने अंतरिक्ष के सफ़र के लिए ट्रेनिंग कर रहा हूँ।
तकनीकी रूप से अंतरिक्ष नहीं है। बस बहुत ऊपर है। ऊपरी बाह्यमंडल।
पता है, मैं याद करने से ख़ुद को रोक नहीं पाया
जब हमने पहली बार तुम्हारा जन्मदिन मनाया था।
जब हमने बहुत ज़्यादा सोजू पी ली थी। पूरी रात कैरिओकी गाया था।
हमने एक गाना गाया था जो मेरे ख़्याल से तुम्हें याद होगा।
आओ साथ मेरे देखो सारे नज़ारे
तुम गाओ, मॉली।
छू लो सारे सितारे
मानो दिल की तुम कभी
आँखें खोलो ज़रा
- देखो सारा ज़माना ख्वाबों का है ख़ज़ाना - हे भगवान। यह अभी भी जारी है।
उड़ते चलो मेरी जान
नया जहाँ
तुम देखो अपनी निगाहों से
और अब तो जो भी हो ये जान लो
- कि तुम ही हो मेरी जान - ठीक है, बस करो। गाना बंद करो।
- नया जहाँ... - गाना बंद करो!
- प्लीज़। गाना बंद करो। - माफ़ करना।
मैं राजकुमार अली को अकेले नहीं गाने दे सकता।
ठीक है, कोई इस कचरे को यहाँ से निकालो।
चलो बस भूल जाते हैं कि आज मेरा जन्मदिन है।
मैं अपना काम शुरू करने के लिए अपने ऑफ़िस में जा रही हूँ।
निकोलस, मेरा नींद वाला तकिया और आँखों पर पहनने वाला मेरा मास्क ले आओ।
तुम एक और गाना गाना चाहती हो?
तुम्हें "द बॉय इज़ माइन" आता है?
- जॉन, प्लीज़ "द बॉय इज़ माइन" बजाओ। - यह कमबख़्त सीरी नहीं है, ऐंज़ली।
लूट
अपर्याप्त राशि
अमेरिकी स्टॉक एक्सचेंज
बकाया अंतिम सूचना
- हे। - मैंने सोचा तुम्हें भूख लगी होगी,
तो मैं तुम्हारे लिए वह लाया हूँ जो 100 प्रतिशत,
बिल्कुल भी नहीं, किसी भी तरीके से जन्मदिन के चीज़-इट बिस्किट नहीं हैं।
शुक्रिया।
उम्मीद है मैं उस समय बहुत ज़्यादा भावुक नहीं दिख रही थी।
नहीं। मेरी अलग होने की पहली सालगिरह पर, मैं पगला गया था।
मैंने जॉन की हर चीज़ अपने पास से हटा दी है, एक आख़िरी चीज़ के अलावा।
वह मेगायॉट।
क्या तुम उससे भी पीछा छुड़ा लोगी?
ख़ैर, वह यॉट हर उस चीज़ का प्रतीक है जो मेरी शादी में ग़लत थी।
वह मेरे लिए कोई तोहफ़ा नहीं था। वह जॉन के लिए सबको यह दिखाने का मौका था
कि वह दुनिया की सबसे बड़ी नाव ख़रीद सकता था।
पुरुष, हम बचकाने होते हैं, लेकिन हिंसक और बेवक़ूफ़ भी।
अच्छी ख़बर यह है कि मेरे पास एक ख़रीदार है।
तो, मैं जानना चाहती थी अगर तुम अंतिम अनुबंध की जाँच करने में मेरी मदद करोगे?
वह काफ़ी जटिल है। स्लिप फ़ीस और कर आकस्मिकताएँ।
मैं "यह काफ़ी जटिल है" सुनकर ही राज़ी हो गया था। मैं तैयार हूँ। तो हमारा निशाना कौन है?
एक स्वीडिश अरबपति है, एमील।
मोनाको ग्रैंड प्री में हमारे लक्ज़री बॉक्स अगल-बगल थे।
यह कौन से साल की बात है? हम मिलने से चूक गए होंगे।
ठीक है, मज़ाकिया बंदे। अगर तुम मेरे साथ चलने वाले हो,
तो बहुत सारी अमीर लोगों वाली बातें सुननी पड़ेंगी।
तो तुम्हें अपना रवैया क़ाबू में रखना होगा।
अरे, महिलाओं को ऐसे रवैये वाले अक्खड़ बंदे अच्छे लगते हैं।
मैं बैठक में ऐसा नहीं कहूँगा।
- हाँ। - हाँ। हाँ, मुझे भी वह बेवकूफ़ाना लगा। हाँ। ठीक है।
सब लोग एक-एक क्लिपबोर्ड ले लो। आज हमें बहुत ज़रूरी काम करना है।
एक क्लिपबोर्ड।
मैं बहुत शक्तिशाली महसूस कर रही हूँ। मैंने हार नहीं मानी।
आज हम जो कर रहे हैं... वह है बाहर काम करना।
दरवाज़े खटखटाना, हाथ मिलाना, लोगों की बात सुनना।
विचित्र अजनबियों से मिलना,
उनके घिनौने मुँह को उनकी बेकार ज़िंदगियों के बारे में
- उबाऊ कहानियाँ सुनाते हुए देखना। नहीं चाहिए। - यह वैकल्पिक नहीं है।
"सबके लिए जगह" होटल लगभग तैयार हो गया है।
हम चाहते हैं यह समुदाय हमारी तरफ़ हो, तो हम स्थानीय बिज़नेसों से मिलेंगे
और उनसे समर्थन के बयान पर हस्ताक्षर करने को कहेंगे।
मैंने मार्लीन से धूल झाड़ ली। यह मेरे साथ ओबामा के संसद चुनाव के समय से है।
ख़ैर, मुझे दरवाज़े खटखटाना पसंद है।
मुझे अपनी दहलीज़ पर खड़ा देखकर श्वेत लोगों की अलग-अलग प्रतिक्रिया?
- बेहद मनोरंजक होती है। - मैं सहमत हूँ।
जब मैं उनके अहाते में जाती हूँ, श्वेत लोग अजीब बर्ताव करने लगते हैं।
माफ़ करना।
मैं अभी भी समझ नहीं पा रहा कि तुम मुझे इसमें शामिल क्यों करना चाहती हो।
मतलब, मैं शर्तिया वहाँ जाने के लिए बहुत आकर्षक हूँ...
तुम मुझे वहाँ चाहती हो क्योंकि मैं आकर्षक हूँ।
समझ में आता है।
बहुत स्मार्ट।
तुम एक अच्छी नेता हो।
यह ख़ूबसूरत है, है ना?
हाँ, है। उसमें कोई दो राय नहीं हैं।
अरे, अगर मेगायॉट में बाथरूम जाना पड़े,
तो क्या वह सीधे समुद्र में बहता है
या बाद में साफ़ करने वाली कोई स्थिति होती है?
गज़ब, बहुत अच्छा सवाल है।
नाव पर मल वगैरह की ज़िम्मेदारी मेरी नहीं थी।
मैंने माँगी थी, लेकिन उन्होंने मना कर दिया था।
कितने अफ़सोस की बात है।
हाँ, मुझे वाक़ई बहुत अफ़सोस हुआ था। बिल्कुल।
- मॉली। - एमील!
तुम्हारे बेटे का लिंग कैसा है?
मॉली, कितनी प्यारी हो।
तुम्हें अभी भी इतनी ही स्वीडिश आती है कि उलझन पैदा कर दो।
- यह प्यारा है ना, ब्यार्क? - हाँ।
बस हो गया, ब्यार्क।
स्वीडन में बच्चों को उपस्थित होना चाहिए लेकिन बोलना नहीं।
यह एक बच्चा है?
मैं 12 साल का हूँ।
और तुम्हारा दोस्त कौन है? बहुत हैंडसम है।
तुम स्वीडिश दिखते हो।
मैं स्वीडिश नहीं हूँ। लेकिन मेरी पृष्ठभूमि बहुत विविध है।
आयरिश, स्कॉटिश, इंग्लिश और थोड़ी बहुत वेल्श।
पता नहीं सब एक साथ कैसे आए थे, है ना?
तुम हँसोड़ हो। मैं तुम्हारे बालों का विग बनाना चाहता हूँ।
तो, आज का दिन रोमांचक है, है ना?
चलो उन अनुबंधों पर हस्ताक्षर करें और वह नाव तुम्हारी होगी।
माफ़ करना, मॉली, लेकिन मुझे लगता है मुझे उसे एक बार और देखने की ज़रूरत है।
एमील, माफ़ करना,
लेकिन तुम पहले ही उसे चार बार देख चुके हो।
लेकिन तब मैं अपने नीले सूट में नहीं था।
मैं कभी किसी चीज़ के कंट्रास्ट में नहीं रहना चाहता।
ज़रूर। मैं...
- मैं समझती हूँ कि यह एक बड़ा फ़ैसला है। - हाँ।
ठीक है। हम इंतज़ार करेंगे।
ज़्यादा देर नहीं लगेगी। बस कुछ घंटे।
लॉन्ग बीच का मज़ा लो। यहाँ कई दिलचस्प महक हैं।
जाओ।
ब्यार्क, मेरे सामने चलो। मुझे अमेरिकी हवा अच्छी नहीं लगती।
ख़ुद को और बड़ा बनाओ ताकि मुझे महसूस ना हो।
हे भगवान।
मैं वाक़ई चाहती थी कि यह ख़त्म हो जाए।
अरे, पता है, यहाँ पास में एक मॉल है।
हम वहाँ कुछ समय बिता सकते हैं।
एक मॉल? गज़ब, सच में?
हाँ।
मैं लगभग 20 सालों से किसी मॉल में नहीं गई हूँ।
ओह, फिर तो हम ज़रूर जाएँगे। चलो, हम थोड़ा चल भी लेंगे। चलो चलें।
ख़ैर, मैं पहले ही 300 मीटर चल चुकी हूँ। यह दरअसल मेरे लिए एक रिकॉर्ड है।
चलो।
अच्छा, ठीक है।
ठीक है, टीम, चलो अलग-अलग जाते हैं।
मैंने सोचा हम इसे एक प्रतियोगिता बनाते हैं, देखते हैं कौन ज़्यादा हस्ताक्षर लाता है।
यह प्रेरित करने की एक तकनीक है जो मैंने डेविड एक्सेलरॉड नाम के एक बंदे से सीखी है।
किसी को नहीं मालूम वह कौन है।
यह वह बंदा है जो हथौड़े से तरबूज़ फोड़ता था।
उसने बस वही नहीं फोड़े हैं।
मुझे एक आईडिया आया है। अगर हम लड़के बनाम लड़कियाँ करें तो?
मेरे चर्च में हर कार्यक्रम लड़के बनाम लड़कियाँ होता है।
ऐंज़ली, तुम किस तरह के अजीब चर्च में जाती हो?
वह अजीब नहीं है।
वह बस विलशर में "चर्च ऑफ़ द नाइन" है।
नौ क्या?
मुझे पता नहीं। वही मैं पता लगाने की कोशिश कर रही हूँ।
मुझे वह आईडिया वाक़ई पसंद आया, ऐंज़ली।
ठीक है, चलो शुरू करते हैं।
और पता है क्या? विजेता को मैं मुफ़्त आइसक्रीम खिलाऊँगी।
क्या? तुम्हें मालूम था कि मैं अभी आइसक्रीम के बारे में सोच रहा था?
मतलब, मैंने आज सुबह से खाई ही नहीं है।
हाँ, मैंने सात साल की उम्र से आइसक्रीम नहीं खाई है जब मैं डाइटिंग शुरू की थी,
लेकिन मुझे जीतना पसंद है
क्योंकि वह इकलौता तरीका है कि लोग आपको पसंद करेंगे। तो मैं तैयार हूँ।
हम यह कर सकते हैं।
तुम लोगों के जीतने की कोई गुंजाइश ही नहीं है।
सबसे अच्छी टीम विजेता भवः।
ठीक है। वह हम हैं।
- गज़ब। मुझे बहुत ज़्यादा पुरानी यादें याद आ रही हैं। - अह-हँ, अह-हँ।
हे भगवान, "क्लेयर्स।"
उनके गहनों से मुझे बहुत सारी रैश हुई हैं।
- और "थिंग्स रिमेम्बर्ड।" - हाँ।
मैं हमेशा वहाँ से एक नक्काशी वाला फ़ोटो फ़्रेम ख़रीदना चाहती थी।
तुमने ख़रीदा क्यों नहीं?
मज़ाक कर रहे हो? उनका दाम क़रीब 30 डॉलर होता है।
पता है उतने पैसों से मैं क्लेयर्स से कितने चोकर ख़रीद सकती थी?
भगवान, अच्छा लगता है ना कि मॉल अभी भी वैसे ही हैं?
- हाँ। - पता है, बत्तियाँ, दुकानें,
परेशानी खड़ी करने वाले किशोरों के दल।
हाँ। पता है, मैं उन किशोरों में से एक हुआ करता था।
क्या? हो ही नहीं सकता।
- मैं बहुत बदमाश था। - ओह, अच्छा?
मुझे मेरे स्थानीय मॉल से तीन बार निकाला गया था।
- किसलिए? - तमाम तरह की बदमाशियों के लिए।
एक बार मैं नीचे जाने वाली एस्कलेटर पर ऊपर दौड़ रहा था।
- प्यारा, भोला आर्थर? हो ही नहीं सकता। - हाँ।
ख़ैर, सिंडी वेन जैज़ बंद में सबसे आकर्षक लड़की थी
और उसे सिर्फ़ विद्रोही लड़के पसंद आते थे। तो मुझे वह दिखाना ही था।
- और उससे काम बना? - हाँ, बिल्कुल। लड़कियों को विद्रोही बहुत पसंद आते हैं।
इन्हें देखो। मुझे यह सजीला वाला अच्छा लगा।
और यह वॉरहोल की डिज़ाइन है?
वह चकी है।
ख़ैर, वह बहुत शक्तिशाली कलाकार है। यह बहुत भावनात्मक है।
मॉली! यह देखो।
- तुम क्या कर रहे हो? - मैंने कहा था!
मैं एकदम आर्थर फॉन्ज़रेली जैसा हूँ।
सर, मैं चाहता हूँ आप इस एस्कलेटर से दूर हट जाएँ
और तुरंत इस बेंच पर बैठ जाएँ।
मुझे माफ़ करना। नहीं, मैं नहीं... नहीं... समझ गया। ठीक है।
ओह, धत्।
यह आसान होना चाहिए। मैं 20 से 25 की उम्र में इस इलाके में रहता था
और मेरा एक मेयर जैसा दबदबा था।
एक मेयर जो बहुत सारी केटामिन लेता था
और पाँच घटिया ड्रैग क्वीनों के साथ रहता था, लेकिन फिर भी।
मैं तुम्हारी ज़िंदगी समझ नहीं पाता, लेकिन मुझे अच्छा लगता है कि वह कितनी दिलचस्प है।
अरे, मैं इस बंदे को जानता हूँ। यह मेरा दोस्त ऐंडी है।
माफ़ करना। तुम यहाँ क्या कर रहे हो?
एक आवासीय विकास योजना के लिए हस्ताक्षर इकट्ठा कर रहे हैं।
- यह ग़रीब लोगों के लिए है, लेकिन वे अच्छे हैं। - तुम अभी मेरे साथ मज़ाक कर रहे हो?
माफ़ करना, क्या यहाँ कोई समस्या है?
हाँ, निकोलस और मैं डेट करते थे।
और फिर जिस हफ़्ते मेरे कुत्ते की मौत हुई, उसी हफ़्ते यह बिना कुछ कहे ग़ायब हो गया।
ठीक है, अब तुम थोड़े नाटकीय बन रहे हो।
हम लगभग छह महीनों के लिए एक-दूसरे के प्रति गंभीर थे।
और फिर एक दिन तुमने मेरे मैसेज और कॉल का जवाब देना बंद कर दिया।
मुझे लगा तुम्हें कुछ हो गया होगा।
मतलब, मैं गंभीर नहीं कहूँगा।
हम पूरे समय दूसरे लोगों के साथ सो रहे थे।
मैं नहीं सो रहा था!
"प्यारे पड़ोसी,
"सबके लिए जगह" ज़रूरतमंद लोगों के लिए एक गतिशील आवास समाधान है"...
ठीक है। तुम दोनों यहाँ से निकलो।
बाहर निकलो!
अरे, सुनो। वहाँ जो हुआ उसके लिए मुझे बहुत अफ़सोस है।
वह आदमी पागल था। मुझे पता नहीं उसकी समस्या क्या थी।
बिल्कुल पीछा करने वाला लग रहा था।
- मेरे जूस बार में आने की तुम्हारी हिम्मत कैसे हुई? - हे भगवान।
सच में?
हैलो। तुम कैसे हो, डैनियल?
- मेरा नाम डेवन है। - ठीक है।
ख़ैर, हमें बस उसी बारे में बात करने की ज़रूरत नहीं है।
हमें साथ में हवाई जाना था
और फिर तुम एयरपोर्ट पर आए ही नहीं।
- और तुमने दोबारा कभी फ़ोन का जवाब नहीं दिया। - ओह, चलो भी।
तुम अभी भी उसके बारे में नाराज़ हो?
बिल्कुल हूँ। मैं तुम्हें अपनी माँ से मिलवाने वाला था
और फिर तुम बस ग़ायब हो गए।
और अब उन्हें अभी भी विश्वास नहीं है कि मैं गे हूँ।
सच में?
अरे, क्या किसी भी स्थिति में तुम ख़ुद को इस दस्तावेज़ पर हस्ताक्षर करते देख सकते हो?
पता है क्या? तुम्हारे चेहरे को देखकर मैं बता सकता हूँ कि यह ना है। तुम्हारा दिन अच्छा रहे।
यहाँ दोबारा कभी मत आना।
- हे भगवान, डैरेन। इतना बुरा भी नहीं... - भगवान के लिए, इसका नाम डेवन है!
ठीक है।
मुझे यक़ीन है वह तुम्हारे लिंग का स्वरूप है।
मैं समझ गया। चलो यहाँ से निकलें।
मेरे दोस्त, तुम बहुत भाग्यशाली हो कि तुम्हें बस एक चेतावनी देकर छोड़ दिया गया।
उस सिक्योरिटी गार्ड ने कहा
कि एस्कलेटर कैलिफ़ोर्निया में मौतों की तीसरी सबसे बड़ी वजह है।
लेकिन क्या वह सही लग रहा है?
मुझे पता नहीं।
यहाँ अच्छा लग रहा है। भगवान, मुझे फ़ूड कोर्ट पसंद है।
क्लासिक अमेरिका।
विविध। सबके लिए खुला। मोटापा बढ़ाने वाला।
जानता हूँ। अफ़सोस की बात है कि अब बच्चे यहाँ नहीं आते हैं।
आज बहुत मज़ा आया।
मुझे लगता है हमें पहले के जैसे समय बिताने का मौका नहीं मिलता है।
ख़ैर, यह हम सबके लिए काफ़ी अजीब साल रहा है। मतलब, ख़ासतौर से तुम्हारे लिए।
मैं मानती हूँ कि हाल में मैं चीज़ों को लेकर काफ़ी संवेदनशील रही हूँ।
लगता है जैसे मैंने कोर्सिका में उस पूरे जॉन वाले मामले में गड़बड़ कर दी, पता है।
उसके हेलीकॉप्टर के आने से ठीक पहले तुम और मैं बात कर रहे थे ना?
हाँ। मुझे याद है।
वह रात एक बहुत बड़ी ग़लती थी।
बस आशा करती हूँ कि लोग मुझे ओछी नज़रों से ना देखें।
नहीं। वे नहीं देखते हैं।
तलाक़ हमेशा समस्याओं से भरे होते हैं। सब जानते हैं।
तुम्हें यक़ीन है?
हाँ, पक्का यक़ीन है।
तुम्हें ख़ुद पर शक नहीं करना चाहिए।
लोग तुमसे प्यार करते हैं।
तुम बहुत अच्छी हो। तुमसे बात करना आसान है।
तुम हँसोड़ हो।
तुम परफ़ेक्ट हो।
पता है, जैसे सारी औरतें परफ़ेक्ट होती हैं।
और वे मज़बूत होती हैं।
और, पता है, वे गहरी... गहरी छाप छोड़ती हैं।
शुक्रिया। सभी औरतों की ओर से।
मैं जाकर इन सिनेबॉन को फेंक देता हूँ,
- इससे पहले कि ज़्यादा शक्कर से हम दोनों मर जाएँ। - अच्छा आईडिया है।
मेरा हाथ देखो।
नहीं, पहले आप, प्लीज़।
हाँ। लीजिए। मैं करता हूँ। मैं करता हूँ। हाँ। बिल्कुल।
प्लीज़। कोई दिक्कत नहीं है। बिल्कुल भी नहीं।
हाँ। आपको भी।
हाय, एमील।
मॉली। तुम्हारे सब्र के लिए शुक्रिया।
मेरे पास अच्छी ख़बर है। अब और जाँच नहीं होगी। मैं यॉट खरीदूँगा।
मैंने अनुबंध पर हस्ताक्षर कर दिए हैं और मैं उन्हें तुरंत तुम्हारे पास भेज दूँगा।
वाह, यह बढ़िया ख़बर है। शुक्रिया, एमील।
मुझे ख़ुशी है कि हम आख़िरकार सहमत हो पाए।
हाँ, हाँ। मुझे भी।
फ़ोन काटो, फ़ोन काटो। एक सील।
- अपने चाकू लाओ। - हाँ।
वह एमील था?
हाँ। यह अजीब है।
उसने कहा कि उसे अनुबंध पर हस्ताक्षर करने से पहले यॉट पर कुछ घंटे और बिताने हैं।
- कैसा बेवक़ूफ़ है। - बिल्कुल बेवक़ूफ़ है।
तो, मुझे नहीं पता।
मेरे ख़्याल से हमारे पास कुछ और घंटे हैं।
पहले कहाँ चलें?
मैं हमेशा से "हॉट टॉपिक" में जाना चाहता था लेकिन मुझे हमेशा डर लगता था।
हमें 63 हस्ताक्षर मिल भी गए हैं।
ख़ैर, 62 मिले हैं। एक व्यक्ति ने जेरेमी पेनिस के नाम से हस्ताक्षर किया है।
अगर वह सच में जेरेमी पेनिस ना हुआ तो।
वापस सड़कों पर घूमकर काम करने में बहुत मज़ा आ रहा है।
वह ख़ुशी जो तब मिलती है जब कोई कहता है, "हाँ, ठीक है, जो भी हो। मैं हस्ताक्षर कर दूँगा।"
- उससे बेहतर कुछ नहीं है। - नहीं।
- और लड़कों की टीम कैसा कर रही है? - हम बहुत अच्छा कर रहे हैं। शुक्रिया।
पता है, कुछ समस्याएँ आई हैं, लेकिन हमें कुछ नहीं होगा।
बढ़िया। चलो वापस काम पर लग जाएँ।
लगता है तुम हमसे पीछे चल रहे हो।
यह कोई प्रतियोगिता नहीं है।
यह प्रतियोगिता ही है।
क्योंकि विजेता को आइसक्रीम मिलनी है। ठंडी और लज़ीज़।
तुम आज ऐसा बर्ताव क्यों कर रही हो, ऐंज़ली?
बाद में मिलते हैं।
मैं अंदर जा रही हूँ।
ठीक है। हमें अपना प्रदर्शन बेहतर करना होगा।
क्या तुम और कोई दिक्कतें खड़ी करोगे?
सब ठीक रहेगा। चलो चलें।
रुको। शायद यह स्टोर नहीं क्योंकि... नहीं।
तुम्हें और मुझे बात करनी होगी।
देखो, ज़ाहिर है मुझे आइसक्रीम चाहिए।
लेकिन मुझे लगता है यहाँ एक ज़्यादा बड़ी समस्या है।
वे बंदे बेहद नाराज़ थे।
जो भी हो। वह मेरी ग़लती नहीं है कि लोग मुझ पर आसक्त हो जाते हैं, ठीक है?
क्या कोई हिरण किसी और हिरण को खाने के लिए शेर से नाराज़ होता है?
नहीं। यौन पारिस्थितिक तंत्र में, शिकारी होते हैं और शिकार होते हैं।
क्या तुम ख़ुद को यौन परभक्षी कह रहे हो?
गे डेटिंग में यही होता है।
हम एक दूसरे को भावनात्मक रूप से तोड़ते हैं और फिर आगे बढ़ जाते हैं।
मेरे ख़्याल से यह बस एक बहाना है।
मैं जानता हूँ कि इस गठीले शरीर के नीचे एक बहुत परवाह करने वाला निकी बेयर है
जिसे मालूम है उसने उन बंदों को चोट पहुँचाई है।
मुझे पता नहीं। शायद।
- मुझे निकी बेयर मत बुलाओ। - ठीक है।
लेकिन मेरे ख़्याल से हम दोनों जानते हैं तुम्हें क्या करने की ज़रूरत है।
तुम वहाँ जाकर माफ़ी माँगनी चाहिए।
मैं जानता था तुम म वाला शब्द इस्तेमाल करोगे।
उससे तुम्हें बेहतर महसूस होगा। ख़ुद को असुरक्षित बनाने में शक्ति होती है।
और उदासीनता दिखाना सेक्सी लगता है।
और आइसक्रीम लज़ीज़ होती है।
ठीक है। ठीक है। लेकिन बस इसलिए क्योंकि मैं नहीं चाहता कि ऐंज़ली जीत जाए।
सर। आपने टैक्सी बुलाई थी?
मैं यहाँ आपको एक्सप्रेस मेन ले जाने आई हूँ।
माफ़ करना। यह एक गाय है। मैंने ज़ेब्रा माँगा था।
हाँ। वह ज़ेब्रा मर गया। उसने एक ख़राब ऑरेंज जूलियस पी लिया था।
तो हमारे पास बस यही है।
ठीक है। ख़ैर, इसके लिए तुम्हें मुझे कुछ छूट देनी पड़ेगी।
अरे, वे सवारियाँ बच्चों के लिए हैं। फिर से तुम?
मैडम, कृपया गाय से उतर जाइए।
बिल्कुल नहीं, यार।
चलो, यहाँ से निकलें। बैठो!
- जाओ, जाओ, जाओ, जाओ। - बाय।
- मैं कोशिश कर रही हूँ। - तेज़ चलाओ!
मिलते हैं, बुद्धू।
- वह ठीक मेरे पीछे है। - अच्छा? वह चल रहा है या दौड़ रहा है?
वह धीरे-धीरे चल रहा है।
माफ़ करना, बस एक सेकंड।
नहीं। नहीं, नहीं, नहीं। नहीं।
अरे, ऐंडी, प्लीज़। प्लीज़, हमें बस एक मौका दो।
निकोलस तुमसे कुछ बहुत ज़रूरी बात कहना चाहता है।
अच्छा, ठीक है।
मैं बस कहना चाहता था कि तुमसे अचानक रिश्ता तोड़ने के लिए मैं माफ़ी चाहता हूँ।
तुम उसके हक़दार नहीं थे। तुमने कुछ ग़लत नहीं किया था।
तुम बहुत अच्छे बंदे थे और यह सब मेरी ग़लती है।
सच यह है कि मैं वाक़ई तुम्हें पसंद करता था।
और मेरे ख़्याल से वही समस्या थी क्योंकि मैं डर गया था।
और शायद इसलिए मैंने पहले से ही तुमसे रिश्ता तोड़ लिया
ताकि मुझे ठुकराए जाने के डर का सामना ना करना पड़े।
जो बहुत मायनों में मरने के डर के बराबर था।
पता है क्या? मेरे ख़्याल से इस सब की शुरुआत मेरे दादाजी से हुई थी।
मेरी ज़िंदगी में वह इकलौते इंसान थे जो सच में मुझे समझते थे।
तो उन्हें उस बर्फ़ से नीचे पानी में गिरते देखना वाक़ई मुश्किल था।
ठीक है, मुझे लगता है इतना काफ़ी है।
ज़ाहिर है वह जमकर मर गए। और मैं भी, भावनात्मक रूप से।
और पता है अजीब बात क्या है? उसी दिन मैंने पहली बार सेक्स किया था।
तो अब जब भी मैं किसी बूढ़े, गंजे श्वेत आदमी को देखता हूँ,
मुझे बहुत तेज़ एहसास होता है अकेलेपन का और साथ में उत्तेजना और...
मेरे ख़्याल से यह काफ़ी था। ऐंडी, क्या तुम इस पर हस्ताक्षर कर सकते हो?
हाँ।
शुक्रिया, ऐंडी।
तुम सही थे। मैं वाक़ई बेहतर महसूस कर रहा हूँ। मैं हल्का महसूस कर रहा हूँ।
हाँ। हाँ, मतलब, इसकी शुरुआत बढ़िया हुई थी।
तुम किसी और विषय पर चले गए थे, लेकिन हम उस पर काम करते रहेंगे।
तुम इस समय मैसेज कैसे कर सकती हो?
- तुम्हें चिंता नहीं हो रही? - नहीं, सब ठीक हो जाएगा।
मॉली, हम इनके कार्यालय में हैं।
उस विद्रोही को क्या हुआ जिसे मैंने नीचे आते एस्कलेटर पर ऊपर दौड़ते हुए देखा था?
वह बड़ा हो गया और उसकी एक बेटी है जिसे वह हाई स्कूल पास करते हुए देखना चाहता है।
मिस वैल्स, मुझे बहुत, बहुत अफ़सोस है कि यह हुआ।
ज़ाहिर है, आप जा सकती हैं।
क्या हम आपके घर जाने के लिए गाड़ी मँगवा सकते हैं?
ओह, नहीं, बिल्कुल नहीं। शुक्रिया, थॉमस। सब ठीक है।
हम ख़ुद बाहर चले जाएँगे।
शुक्रिया।
ठीक है। वह बंदा कौन है? अभी क्या हुआ?
ख़ैर, अब हम मुसीबत में नहीं हैं।
सब कुछ ठीक हो गया क्योंकि मैंने मॉल ख़रीद लिया।
क्या?
यह सब मेरा है।
तुम बस... रुको, क्या तुम ऐसा कर सकती हो?
हाँ। मतलब, मॉलों की हालत अभी बहुत अच्छी नहीं चल रही है।
तो सब ख़ुश हैं।
यह शानदार है।
क्या तुम इसका नाम बदल सकती हो?
हे भगवान। क्या हम यहाँ रह सकते हैं?
ख़ैर, मैं यहाँ नहीं रहूँगी।
लेकिन मैं इसका नवीनीकरण करूँगी और यहाँ सबकी नौकरी बरक़रार रखूँगी
क्योंकि हमें मॉलों की ज़रूरत है। ये शानदार हैं।
पता है तुम नाम बदलकर क्या रख सकती हो?
मॉलीज़।
हम ऐसा नहीं करेंगे।
ठीक है। शायद मेरे कहने का तरीका ग़लत था।
गज़ब।
ठीक है, देर हो रही है। मेरे ख़्याल से हमें बस करना चाहिए।
तीन गिनने पर बताते हैं कि हमें कितने हस्ताक्षर मिले।
एक, दो, तीन।
- तीन सौ नौ। - एक।
माफ़ करना, क्या तुमने अभी "एक" कहा?
तुमने सही सुना।
लेकिन हमने कुछ कहीं ज़्यादा महत्वपूर्ण हासिल किया।
देखो, निकोलस ने अपने बारे में जाना और एक व्यक्ति के रूप में बेहतर बना।
और यह पूरी चीज़ असल में इसी के बारे में नहीं थी?
बिल्कुल भी नहीं। देवियों, आइसक्रीम के पैसे मैं दूँगी।
अरे, नहीं। चलो भी, सोफ़िया। यह क्रूर है।
ठीक है। तुम लोगों को भी आइसक्रीम मिलेगी।
लेकिन मैं बताना चाहती हूँ कि यह दया की आइसक्रीम है
जो एक कप में बिना किसी टॉपिंग के मिलेगी।
मुझे मंज़ूर है।
गज़ब। इतनी आइसक्रीम किस ख़ुशी में खाई जा रही है?
यह तुम्हारे जन्मदिन की आइसक्रीम नहीं है।
नहीं। यह आइसक्रीम इसलिए मिली क्योंकि हमने प्रचार में बराबरी का प्रदर्शन किया।
यह सच नहीं है।
तुम दोनों पूरे दिन कहाँ थे?
ख़ैर, पहले मैंने यॉट बेच दिया और फिर मैंने एक मॉल ख़रीदा।
वह मज़ेदार है।
हमारी मुलाक़ात जेरेमी पेनिस नाम के एक आदमी से हुई।
ठीक है। ख़ैर, लगता है हम सबका दिन काफ़ी अच्छा बीता है।
पता है, शायद हमें मेरे जन्मदिन के लिए कुछ करना चाहिए।
हम सब यहाँ साथ हैं। कुछ छोटा कर सकते हैं।
हाँ! मैं जानता था तुम मान जाओगी।
इसीलिए मैंने अपनी बैकअप योजना रद्द नहीं की थी।
सीज़र्स में लक्ज़री बॉक्स सीटें। हम वेगस में मराया कैरी को लाइव देखेंगे।
- उन आइसक्रीमों को साथ में ले चलो, दोस्तों। - तुमने उसकी बात सुन ली।
अब यह कप अच्छा लग रहा है, है ना, कोन वाले लोगों?
अपने ऊपर आइसक्रीम गिराने का मज़ा लेना।
अरे। तुम चल रहे हो?
हालाँकि मैं मराया को देखने चलना चाहूँगा, मुझे अपनी बेटी को लेने जाना है।
ज़ाहिर है। मैं समझती हूँ।
एक और चीज़।
जब हम मॉल में थे,
मैं चुपके से जाकर "थिंग्स रिमेम्बर्ड" से तुम्हारे लिए कुछ लाया था।
मैंने मान लिया कि काउंटर पर खड़े आदमी को मॉली लिखना आता होगा...
मॉलि
...और मैं ग़लत था।
मुझे बहुत पसंद आया। शुक्रिया।
वेगस में मज़ा करना। और मैं आशा करता हूँ कि तुम्हारा जन्मदिन अच्छा बीते।
वह पहले ही अच्छा बीता है।
अरे। तुम क्या कर रही हो? कॉन्सर्ट शुरू होने में तीन घंटे बाकी हैं
और मुझे मिमी के लिए अपने लक्षित वज़न तक पहुँचने के लिए कम से कम एक घंटा चाहिए।
- हमें जाना होगा। - ठीक है।
- बाय। - बाय।
उप-शीर्षक अनुवादक : मीनू